અળગા ન મેલું રે


અન્ય સંસ્કરણ
અળગા ન મેલું રે અળગા ન મેલું રે,
નાથ તમને આંખલડીથી રે અળગા ન મેલું રે... ટેક

મદનમોહન તારી મૂરતિ જોઈને,
હાંરે મારું મનડું થયું છે ઘેલું રે... ૧

લોક કુટુંબ પરિવાર તજીને,
હાંરે મેંતો તમસંગ બાંધ્યું છે બેલું રે... ૨

પ્રાણજીવન તમ પાસે રાખ્યાનું,
હાંરે મને વચન દીધું છે વે'લું રે... ૩

પ્રેમાનંદ કહે જોઈ જોઈ જીવું,
હાંરે તારું મોળીડું રંગનું ભરેલું રે... ૪

પ્રેમાનંદ સ્વામી
ભક્તિપદ